Carl Orff

Carl Heinrich Maria Orff  esset un compositor e musica-instructor de Germania. Il nascet ye li 10-im de julí 1895 in München e morit ye li 29-im de marte 1982 in München.

Li max famosi ovre de Carl Orff es li scenic cantate Carmina Burana, quel apartene al max populari ovres por cores del 20-im secul.

Carl Orff studiat musica in München. Il publicat musical versiones de famosi poemas de Heinrich Heine, Friedrich Hölderlin, Ludwig Uhland e de altri famosi german autores e anc del ovres del filosof Friedrich Nietzsche.

Carl Orff esset tre activ in li pedagogica de musica. Su idé esset que on deve developar li sentiment por musica ex li movementes del córpor in combination con gimnastica. Li doctrines de Carl Orff por li musica-education porta li nómine Schulwerk. Su idés have un grand influentie al musical education del infantes. Carf Orff directet diversi musical-pedagogical institutiones in Germania e Austria.

Carl Orff esset quar vezes maritat e havet un filia.

Ligamentes extern
 Informationes pri Carl Orff del Muséo de Carl Orff

Categorie:Germania
Categorie:Compositores